钦定古今图书集成/理学汇编/学行典/第187卷 > 杜谊〈子揆〉
## 钦定古今图书集成/理学汇编/学行典/第187卷 > 杜谊〈子揆〉

按《宋史孝义传》：“杜谊，字汉臣，台州黄岩人。事父母至
孝。父刚严，谊独失爱，惴惴不自容，伺颜色而后进。继
丧父母，号恸昼夜不绝，勺水不入口者累日。卜葬，徒
跣负土为坟，往来十馀里，日渡塘涧，泥水没骭，虽大
雨雪，未尝少止。手足皲裂血流，以漆涂之。每覆一畚，
必三绕坟号而后去。既葬，遂茇舍墓旁，负土终丧。人”
往视之辄遣去。日一饭，不荤，虽虎狼交于墓侧，谊泰
然无所畏。明年，吴、越大水，山皆发浲，推巨石走十数
里。台州山最高，而水又夜至，旁山之民，居庐墓田、畜
牧漂坏者甚众，而独不及谊。邑人状其事以闻，诏书
嘉奖。后谊卒，子揆才十六岁，哭谊墓旁卒